สอบถามว่าไปผ่าตัดเนื้องอกในสมอง..ส่งชิ้นเนื้อไปตรวจพบว่าเป็นเนื้องอกมะ่เร็ง..แต่ไม่อยากผ่าตัดแล้วมีวิธีรักษาอย่างอื่นไหม
สวัสดีค่ะ เนื้องอกในสมองนั้นมีหลายชนิด มีทั้งชนิดที่เป็นเนื้องอกธรรมดา เนื้องอกกึ่งมะเร็ง และมะเร็งการพยากรณ์โรค การเลือกวิธีการรักษา จะขึ้นอยู่กับชนิดของเนื้องอกที่เป็น รวมถึงขนาดและตำแหน่งค่ะอย่างไรก็ตาม หากได้นำชิ้นเนื้อในสมองไปตรวจแล้วพบว่าเป็นมะเร็ง การพยากรณ์โรคก็ถือว่าไม่ดีนัก แต่ทั้งนี้ ก็จะขึ้นอยู่กับชนิดของมะเร็งและตำแหน่งด้วยหากก้อนมะเร็งมีขนาดไม่ใหญ่มาก และสามารถที่จะผ่าตัดได้ แนะนำให้รักษาด้วยการผ่าตัดเอาก้อนออก เพราะจะทำให้มีโอกาสหายได้มากกว่า ส่วนการรักษาอื่นก็คือการฉายรังสีรักษา ซึ่งมักจะใช้เป็นวิธีรักษาต่อหลังจากได้ผ่าตัดเอาก้อนออกไปแล้ว เพื่อให้เซลล์มะเร็งที่ยังอาจหลงเหลืออยู่หมดไปค่ะ สำหรับยาเคมีบำบัดและยาชนิดอื่นๆ ไม่ค่อยมีบทบาทในการรักษามะเร็งสมอง เพราะไม่ค่อยตอบสนองต่อยารักษาหากไม่ต้องการที่จะผ่าตัด แต่ต้องการที่จะฉายรังสีรักษาอย่างเดียว ก็อาจทำได้ แต่ทั้งนี้ขึ้นอยู่กับชนิดของมะเร็งด้วยค่ะ ว่าจะเป็นชนิดที่ตอบสนองต่อการรังสีหรือไม่ ส่วนโอกาสหายก็จะน้อยกว่าวิธีการผ่าตัดออกร่วมกับการฉายรังสีรักษาค่ะ